Το κατάλυμα ήταν επαρκές. Καθαρό και όπως παρουσιάζεται στις φωτογραφίες. Θα ήταν ευχάριστο αν υπήρχαν περαιτέρω παροχές όπως καφές ή έστω έξτρα χαρτί (κουζίνας ή υγείας) πέραν του ενός ρολλού χαρτιού υγείας ή λίγη παραπάνω προσοχή σε λεπτομέρειες (π.χ. να υπάρχει μια κρεμάστρα για τις πετσέτες στο μπάνιο). Επίσης θερμαίνεται πολύ καλά με τα κλιματιστικά, ίσως με εξαίρεση το μπάνιο.
Είναι στο κέντρο της πόλης, φυσικά με ό,τι αυτό συνεπάγεται (άμεση πρόσβαση σε ό,τι υπάρχει στο κέντρο αλλά εξαιρετικά δύσκολη εύρεση θέσης στάθμευσης). Η "γειτονιά" ομολογουμένως δεν είναι και η πιο ευχάριστη και το μπαλκόνι, παρ'όλο που είναι στον όγδοο, δεν έχει θέα κάπου.
Στα αρνητικά το γεγονός πως η ηχομόνωση είναι πρακτικά ανύπαρκτη, εφόσον οι τοίχοι τους οποίους μοιράζεται με διπλανά/κοντινά καταλύματα είναι γυψοσανίδα όπως επίσης και ο θόρυβος από τις εργασίες που εκτελούνται στο κτίριο.
Η επικοινωνία με τους οικοδεσπότες ήταν επαρκής. Φτάσαμε και μπήκαμε στο κατάλυμα νωρίτερα από την ώρα check in από δικό μας λάθος, η οποία είναι αυστηρά από τις 14.00 και μετά και, παρόλο που υπάρχουν σαφείς οδηγίες για την είσοδο στο κατάλυμα, μας έγινε παρατήρηση πως έπρεπε πρώτα να περάσουμε από το γραφείο που διατηρούν στο ισόγειο για τα διαδικαστικά (ουσιαστικά την δήλωση του ΑΦΜ), πράγμα που θεωρώ πως θα μπορούσε να γίνει λίγο πιο διακριτικά.
Εν κατακλείδι, είναι ένα οκ κατάλυμα για μια σύντομη διαμονή για κάποιον που ψάχνει κάτι σχετικά οικονομικό στο κέντρο αλλά μέχρι εκεί. Προσωπικά δεν θα το ξαναπροτιμούσα.